
ROMÂNIA
JUDEŢUL BIHOR
MUNICIPIUL MARGHITA
CONSILIUL LOCAL AL MUNICIPIULUI MARGHITA 



Proiect de hotărâre 
privind aprobarea modificării traseului piste de biciclete din proiectul „Construire piste de biciclete în Municipiul Marghita, judeţul Bihor”, aprobat prin Anexa 1, la H.C.L. nr. 98 din 13.05.2022 privind aprobarea proiectului şi a cheltuielilor aferente investiţiei intitulate „Construire piste de biciclete în Municipiul Marghita, judeţul Bihor”

Având în vedere temeiurile juridice:
 
-  prevederile art. 5. alin. (4)  din H.G. 907/2016 privind etapele de elaborare și conținutul-cadru al  Documentațiilor tehnico-economice aferente obiectivelor/proiectelor de investiții finanțate din fonduri publice;
-  prevederile Legii nr. 273/2006 privind finanțele publice locale, cu  modificările si completările ulterioare,
-  prevederile art. 129 alin. (2) lit. b) ,art. 139 alin. (1)  din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
- prevederile  Ghidului specific — Condiții de accesare a fondurilor europene aferente Planului Național de Redresare și Reziliență a României, componenta 10 — Fondul local , R1. Crearea cadrului pentru mobilitate urbană durabilă, I.1. Mobilitate urbană durabilă, I1.4. Asigurarea infrastructurii pentru transportul verde – infrastructii pentru biciclete local/metropolitan,  
- prevederile art. 43 alin. (4) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,
	

Ținând cont de:

- referatul de aprobare înregistrat cu nr. 8889/ 03.08.2023, al primarului Municipiului Marghita în calitate de inițiator al proiectului de hotărâre; 
- raportul de specialitate înregistrat cu nr.8890 din 03.08.2023, întocmit de arhitectul șef; 
- Hotărârea Consiliului Local al Municipiului Marghita nr. 98 din 13.05.2022 privind aprobarea proiectului și a cheltuielilor aferente investiției intitulate „ Construire piste de biciclete în Municipiul Marghita, județul Bihor”, Anexa nr. 1;
- adresa nr. 7418/IO/03.07.2023 înregistrată la Primăria Municipiului Marghita cu nr. 7828/07.07.2023 prin care Administrația Bazinală de Apă Crișuri  ne comunică respingerea solicitării Municipiului Marghita de a obține avizul de gospodărire a apelor pentru investiția„Construire piste de biciclete în Municipiul Marghita, judeţul Bihor”;  
- Contractul de finanţare cu nr. 141287 din 13.12.2022 PROIECT C10-I1.4-167 „Construire piste de biciclete în Municipiul Marghita, judeţul Bihor”, încheiat între Ministerul Dezvoltării, Lucrărilor Publice şi Administraţiei (MDLPA) şi UAT MUNICIPIUL MARGHITA;
În temeiul prevederilor art. 139 alin. (1) și alin. (3) lit. g) coroborat cu art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,
Primarul Municipiului Marghita propune următorul 

Proiect de hotărâre

Art. 1. Se apărobă modificarea traseului Piste de biciclete din proiectul „Construire piste de biciclete în Municipiul Marghita, judeţul Bihor”, aprobat prin H.C.L. nr. 98 din 13.05.2022 privind aprobarea proiectului şi a cheltuielilor aferente investiţiei intitulate „Construire piste de biciclete în Municipiul Marghita, judeţul Bihor” Anexa 1, punctul 1- Descrierea sumară a investiției, după cum urmează: 
Pistele  de biciclete  se vor realiza pe terenul proprietate publică a Municipiului Marghita, teren  limitrof drumurilor comunale DC 484 și DC 504, drumuri comunale (DC) în extravilan, ce face legatura dintre Municipiul Marghita, comuna Sălacea şi satul Cheţ.

Art.2 Ca urmare a  modificării  traseului Piste  de biciclete  , Indicatorii economici ai investiţiei nu se vor modifica,  rămân cei aprobați conform pct.2 la Anexa 1 la H.C.L. nr. 98 din 13.05.2022.

Art. 3. Prezenta hotărâre se comunică cu: Prefectura Județului Bihor, Primarul Municipiului Marghita, Arhitectul șef,publicare pe site-ul instituției la secțiunea Monitorul Oficial Local,  la dosar.



Iniţiator                                                                                         Vizat legalitate
Primar                                                                                       Secretar General
Marcel Emil SAS ADASCALITII                                      Cornelia DEMETER

